Source: http://csrugbysibiu.com/campionatul-regional-de-minirugby-transilvania-csm-sibiu-ramane-pe-pozitia-a-patra-degb/
Timestamp: 2017-10-22 11:51:53+00:00

Document:
Campionatul regional de minirugby Transilvania : CSM Sibiu ramane pe pozitia a patra dupa 6 etape | CS Rugby Sibiu
Campionatul regional de minirugby Transilvania : CSM Sibiu ramane pe pozitia a patra dupa 6 etape
La Cluj Napoca a avut loc etapa a sasea a Campionatului Regional de minirugby Transilvania, editia 2016-2017
CSM Sibiu-Timisoara
Echipa CSM Sibiu a participat la categoria U10, copii nascuti in 2007 si 2008. Cu o victorie si trei infrangeri, micutii rugbysti sibieni au ocupat locul VI, pozitie ce le consolideza locul IV in clasamentul general.
Turneul a inceput cu cel mai dificil meci posibil, cel in fata liderului Warriors Timisoara. Venita dupa un turneu mai putin reusit la Campia Turzi, Timisoara a inregistrat un esaveraj fabulos in cele 3 meciuri din grupe, 195-10 iar in turneu au terminat cu 245-10!!!!Timisorenii si-au aratat valoarea, prima repriza incheindu-se cu un scor greu, 45-5. In repriza secunda sibienii au parut ca au reusit sa-si termine incalzirea, reusind sa limiteze proportiile scorului. Final 60-5.
Treziti dupa dusul rece cu Timisoara, micutii stejari din Valea Aurie s-au impus in fata unei echipe mai tinere, Soimii Campia Turzii, cu 20-15, dupa un meci viu disputat.
In incheierea grupei de calificari, CSM Sibiu s-a gasit fata in fata cu o echipa net superioara fizic, Olimpic Vadu Crisului. Apararea si-a facut datoria, dar unele mici inexactitati in atac si diferenta de forta bruta intre cele doua echipe a inclinat balanta catre echipa din Vadu Crisului, scor 15-5.
Meciul de clasament pentru locurile V-VI a pus fata in fata CSM Sibiu si CSM Campia Turzii. Meciurile dintre cele doua echipe sunt un bun indicator al formei de moment, cele doua echipe impartindu-si de-a lungul campionatului victoriile si terminand o data la egalitate, 0-0. De data asta mai merituosi si mai proaspeti au fost copiii din Campia Turzii. Meciul s-a “rupt” relativ repede, Campia Turzii marcand de doua ori in debutul meciului, pentru ca apoi, fiecare echipa sa inscrie alternativ cate doua incercari.
La finalul turneului, echipele au fost rasplatite cu diplome si trofee, iar prin grija Directiei de Dezvoltare a FRR zona Transilvania si generozitatea sponsorilor, fiecare echipa a primit cate un rand de echipament.Parintii jucatorilor de la Viitorul Cluj au oferit oaspetilor sandwichuri dupa o zi lunga si plina de emotii si efort.
Echipament nou Rugby Transilvania-Elboris
Horia Stoica, antrenor CSM Sibiu:
“Sunt mandru de acest turneu, de ce au reusit copiii si parintii impreuna. Anul acesta este al doilea turneu la care mergem cu masinile personale in ziua turneului. Am ajuns tarziu, am intrat in turneu neincalziti si asta s-a vazut in prima repriza cu Timisoara. Totusi, copiii nostri si-au revenit si au reusit sa castige meciul care era de castigat, iar in fata echipei din Vadu Crisului au facut o aparare superba. Trebuie sa notam ca media de varsta a echipei noastre la acest turneu a fost de 7 ani, in conditiile in care jucam la categoria de copii de 9-10 ani. Am remarcat faptul ca odata incalziti bine, copiii se daruiesc total pe teren, se ajuta, isi fac treaba, atata timp cat ii tin bratele. Totusi, nu pot cere unui copil de 6 ani si jumatate sa placheze de 10 ori la rand fara greseala pe unul de 10. Din punct de vedere tehnic se vede ca suntem la nivelul celorlalte competitoare, mai avem de muncit la inteligenta in joc si mai ales… sa crestem cu un an-doi. “.
Clasamentul general dupa etapa a VI-a arata astfel:
1. WARRIORS TIMISOARA 99 puncte
2. ACS „FLORIN POPOVICI“ BAIA MARE 90 puncte
3. CSM CAMPIA TURZII 85 puncte
4. CSM SIBIU 74 puncte
5. CS.SOIMII CAMPIA TURZII 70 puncte
6. CSS VIITORUL CLUJ-NAPOCA 69 puncte
7. CS.OLIMPIC VADU CRISULUI 39 puncte
Horia Stoica, antrenor CSM Sibiu: “Sa lasam clasamentele la aceste categorii de varsta pe planul secund. Noi, antrenorii suntem la faza incipienta in formarea unui jucator. La fel ca si colegii mei de la alte echipe, la mine primeaza alte criterii de performanta decat clasamentul, anume performanta individuala si cum aplica realizarile individuale fiecare copil in cadrul grupului: purtarea balonului, protejarea balonului, transmiterea acestuia, placajul, recuperarea balonului de la adversar, respectarea regulilor de baza, in special cele privind siguranta jucatorilor. Am discutat mult cu colegii antrenori de la alte cluburi pe aceasta tema, obiectivele fiecaruia dintre noi fiind de a da un maxim de jucatori dintre acesti copii catre loturile nationale de seniori peste 10 ani. Chiar cu unele echipe am organizat antrenamente comune, tocmai pentru a impartasi nu doar detalii tehnice, dar si ambianta de antrenament. Bineinteles, un clasament reflecta activitatea de-a lungul unui sezon al unei echipe si are o anumita insemnatate. Un clasament, o cupa, o medalie, o diploma motiveaza cu siguranta pe cei mai mici. Locul IV ocupat de echipa noastra reflecta constanta cu care am jucat in cele 6 etape disputate si ne obliga sa pastram aceasta constanta si in ultimele doua etape, la Vadu Crisului si Mihai Viteazu. Acum ne asteapta o deplasare dificila, la Vadu Crisului. Din punct de vedere financiar efortul va fi foarte mare, cheltuielile cu aceasta deplasare urmand a se ridica spre 4.000 de lei.”
This entry was posted in U10 2016-2017 and tagged csm sibiu rugby, rugbi sibiu, rugby campia turzii, rugby cluj, rugby romania, rugby sibiu, rugby timisoara, rugby transilvania, rugby vadu crisului, sport sibiu. Bookmark the permalink.
← Foto si video: CSM CSR Sibiu- locul V in etapa a V-a a Campionatului Regional de minirugby
CSM Sibiu U10 lupta Sambata pentru locul IV in Campionatul Regional →
© 2017 CS Rugby Sibiu

References: CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 csm 
 CSM 

CSM